เป็นผู้ชายครับ อายุ18ปี เริ่มรู้สึกว่าผมร่วงได้ประมานเกือบเดือนละครับ ปกติไม่ได้เป็นคนผมร่วง ไม่มีโรคประจำตัวหรือรับยามากินใดๆทั้งสิ้น ผมจะร่วงอย่างเห็นได้ชัดตอนสระผมครับเยอะมาก ส่วนเรื่องแชมพูปกติก็ใช่ของยี่ห้อนี้ครับไม่ได้เปลี่ยนยี่ห้อ อยากรู้ว่าเป็นเพราะสาเหตุอะไร แล้วต้องรักษายังไง เสี่ยงเป็นโรคอะไรรึป่าวครับ
สวัสดีค่ะ ภาวะผมร่วงคือการที่มีผมร่วงมากกว่า 100 เส้นต่อวัน หรือในวันที่สระผมอาจร่วงได้มากถึง 200 เส้นต่อวัน คนที่ผมยาวก็คือผมเยอะก็มีโอกาสจะร่วงได้มากกว่าคนปกติด้วยสาเหตุของผมร่วงที่พบได้บ่อยเช่น-โรคไทรอยด์ทำงานมากผิดปกติ-โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า-มีเชื้อราที่หนังศีรษะ-ภูมิคุ้มกันตัวเองทำลายผม ทำให้ผมร่วง-ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ-สระผมบ่อยเกินไปหรือหวีผมแรงเกินไป-ผมที่ถูกดัด ย้อม ทำสีเป็นประจำ-เป็นโรคจิตเวชบางประเภทที่ชอบดึงผมตัวเองดังนั้นหากผมร่วงเกินเกณฑ์ดังกล่าวไป น่าจะผิดปกติจริง ควรไปพบแพทย์เพื่อตรวจหาสาเหตุเพิ่มเติมการดูแลตัวเองเบื้องต้น ไม่ไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด